**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LEIDIMO BĮ KLAIPĖDOS MIESTO SAVIVALDYBĖS ADMINISTRACIJAI SKIRTI SEIMO NARIUI NAGLIUI PUTEIKIUI PATALPAS LIEPOJOS G. 10A, KLAIPĖDOJE“ PROJEKTO**

1. **Sprendimo projekto esmė, tikslai ir uždaviniai.**

Šiuo sprendimu Klaipėdos miesto savivaldybės taryba leidžia BĮ Klaipėdos miesto savivaldybės administracijai suteikti 28,25 kv. metro bendrojo ploto negyvenamąsias patalpas Liepojos g. 10A-6 Lietuvos Respublikos Seimo nariui Nagliui Puteikiui, išrinktam Klaipėdos miesto vienmandatėje Danės rinkiminėje apygardoje, 2012-2016 metų kadencijos Seimo nario įgaliojimų laikui bei jas išlaikyti.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos Seimo narys Naglis Puteikis pateikė Klaipėdos miesto savivaldybės administracijai prašymą skirti 28,25 kv. metro ploto nuolatines patalpas rinkėjams priimti Liepojos g. 10A-6, Klaipėdoje.

Šiuo metu savivaldybei priklausančios 28,25 kv. m ploto patalpos Liepojos g. 10A-6 yra tuščios ir savivaldybės funkcijų vykdymui nereikalingos.

Pagal Lietuvos Respublikos Seimo statuto 13 straipsnio 2 dalį „Savivaldybės privalo vienmandatėse rinkimų apygardose išrinktiems Seimo nariams skirti ir išlaikyti nuolatines patalpas rinkėjams priimti“.

**3. Kokių rezultatų laukiama.**

Įgyvendinant Lietuvos Respublikos Seimo statuto reikalavimus Seimo nariui Nagliui Puteikiui suteikiamos patalpos rinkėjams priimti.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybės administracija turės apmokėti už Seimo nariui skirtų patalpų šildymą, suvartotą elektros energiją, vandenį, kitas komunalines paslaugas pagal pateiktas PVM sąskaitas-faktūras. Pagal preliminarius paskaičiavimus ne šildymo sezono metu planuojamas patalpų išlaikymas – 30,00 Lt per mėnesį, šildymo sezono metu 150,00 Lt per mėnesį.

**6. Lėšų poreikis sprendimo įgyvendinimui.**

Pagal preliminarius paskaičiavimus planuojamas lėšų poreikis patalpų išlaikymui metams – 1200,00 Lt, iš savivaldybės biudžeto lėšų.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – Lietuvos Respublikos Seimo nariui Nagliui Puteikiui suteikiamos patalpos rinkėjams priimti.

PRIDEDAMA:

1. Seimo nario Naglio Puteikio prašymo kopija, 1 lapas;

2. Patalpų Liepojos g. 10A planų kopijos, 2 lapai.

Turto skyriaus vedėja Genovaitė Paulikienė